**OBRAZLOŽENJE GODIŠNJEG IZVJEŠTAJA O OSTVARENJU**

**PRIHODA/PRIMITAKA TE RASHODA/IZDATAKA OSTVARENIH**

**IZVAN RIZNICE ZA 2024. GODINU**

Obrazloženje godišnjeg izvještaja o izvršenju financijskog plana za 2024. godinu se daje temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).

**Djelokrug rada Zavoda za javno zdravstvo Šibensko kninske županije**

Zavod za javno zdravstvo Šibensko-kninske županije (dalje u tekstu: Zavod) je zdravstvena ustanova osnovana za trajno obavljanje javnozdravstvene djelatnosti na području Šibensko- kninske županije, a koja djelatnost je Zakonom o zdravstvenoj zaštiti utvrđena kao djelatnost od interesa za Republiku Hrvatsku. U svom sastavu objedinjuje rad stručnih službi iz slijedećih područja: epidemiologije, javnog zdravstva, školske i adolescentne medicine, mentalnog zdravlja i prevencije ovisnosti, mikrobiologije i parazitologije te zdravstvene ekologije i zaštite okoliša. Provodi niz preventivnih i javnozdravstvenih mjera za zaštitu zdravlja sveukupnog stanovništva na području Šibensko-kninske županije u cilju pružanja preventivne zdravstvene zaštite i promicanja zdravlja i to kroz specijalističko-konzilijarnu zaštitu i preventivne mjere.

Neki od ciljeva Zavoda su: smanjenje zaraznih i nezaraznih bolesti, produljenje životnog vijeka stanovništva, osiguranje kontinuiranog obavljanja zakonom propisane djelatnosti, smanjenje raširenosti zlouporabe droga kroz mjere primarne, sekundarne i tercijarne prevencije ovisnosti, smanjenje morbiditeta i mortaliteta kod raka debelog crijeva, raka dojke i raka grlića maternice putem mjera prevencije i promicanja zdravlja, uvođenje novih preventivnih aktivnosti uz osigurano financiranje, dobivanje novih potvrda i proširenje djelokruga rada, trajna edukacija zaposlenih zbog novih metoda rada, uvođenje znanstveno-istraživačkog i stručnog rada te potpuna informatizacija Zavoda.

Financijski izvještaji Zavoda za razdoblje 01. 01. - 31. 12. 2024. godine sastavljeni su u skladu sa Zakonom o proračunu (NN 144/21),Pravilnikom o proračunskom računovodstvu i Računskom planu (NN 158/23), Pravilnik o financijskom izvještavanju u proračunskom računovodstvu (NN 37/22), a prema Okružnici Ministarstva financija RH o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna JLP(R)S-a za razdoblje od 1. siječnja do 31. prosinca 2024. god. i druge aktualnosti, KLASA: 400-02/24-01/19, URBROJ: 513-05-03-25-4 od dana 14. siječnja 2025. god.

**OBRAZLOŽENJE OPĆEG DIJELA POLUGODIŠNJEG IZVJEŠTAJA O**

**IZVRŠENJU FINANCIJSKOG PLANA ZA 2024. GODINU**

**Sažetak Računa prihoda i rashoda i računa financiranja:**

U sažetku Računa prihoda i rashoda je prikazano izvršenje financijskog plana za 2024. godinu čiji su podaci preuzeti iz PRRAS obrasca predanog u zakonskom roku sukladno Okružnici Ministarstva financija RH o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna JLP(R)S-a za razdoblje od 1. siječnja do 31. prosinca 2024. god. i druge aktualnosti, KLASA: 400-02/24-01/19, URBROJ: 513-05-03-25-4 od dana 14. siječnja 2025. god.

Iz računa prihoda i rashoda i računa financiranja vidljivo je da je Zavoda za javno zdravstvo Šibensko-kninske županije poslovao u 2024. godine s manjkom u iznosu od 498.982,25 eura, a s obzirom na preneseni manjak poslovanja iz 2023. godine u iznosu od 786.972,09 eura, Zavod je u 2024.godini ostvario manjak u iznosu od 1.285.954,34 eura.

1. **PRIHODI POSLOVANJA**

U razdoblju od siječnja do prosinca 2024.godine ZZJZ Šibensko-kninske županije ostvario je prihode poslovanja u iznosu od **3.877.732,13 eura,** indeks 109,4 povećanje u odnosu na isto prošlogodišnje izvještajno razdoblje.

**Pomoći iz inozemstva i od subjekata unutar općeg proračuna** iznose 146.104,16 eura, smanjenje 42,8% u odnosu na prošlogodišnje u istom izvještajnom razdoblju. Razlog tome su:

Tekuće pomoći proračunskim korisnicima iznosi 25.000,00 eura, smanjenje od 47,7%, odnosi se na tekuće pomoći od Ministarstva zdravstva u iznosu za provođenje projekta prevencije ovisnosti "NEovisnost" koje provodi Zavod – Odjel za zaštitu mentalnog zdravlja, prevenciju i izvanbolničko liječenje ovisnosti u suradnji s partnerskim udrugama, dok su u 2023.godini tekuće pomoći od Ministarstva zdravstva iznosile 47.780,21 eura ( iznosi za provođenje projekta prevencije ovisnosti "Mali korak, veliki pomak" i "Ovisni jedni o drugima").

Tekuće pomoći temeljem prijenosa EU sredstavaiznosi 121.104,16 eura, smanjenje 38,3%, a odnosi se na tekuće pomoći mjera za zapošljavanje pripravnika u iznosu od 45.688,08 eura temeljem prijenosa EU sredstava, te sredstva iz NPOO-a (Nacionalnog programa otpornosti i oporavka) iz kojeg se financiraju plaće dviju specijalizantica medicine Zavoda u iznosu od 75.416,08 eura (četiri ispostavljena ZNS-a). Do smanjenja prihoda dolazi zbog izostanka prihoda od prijenosa EU sredstava za provođenje projekata INTERREG - HEPSC-zdrava prehrana predškolske djece koji je završio u 2023.godini.

**Prihodi od imovine** u ovom izvještajnom razdoblju iznose 1.291,79, povećanje od 15,7%. To su prihodi koji se odnose na prihode od financijske imovine, a uključuju prihode od zateznih kamata - kamate naplaćene po pravomoćnim i ovršnim Rješenjima o ovrsi.

**Prihodi od upravnih i administrativnih pristojbi, pristojbi po posebnim propisima i naknadama** iznose 179.106,49 eura, povećanje 54,1%.

Odnose se na ostale nespomenute prihode koji uključuju:

Prihode od pružanja usluga participacija, dopunskog zdravstvenog osiguranja, tj. prihoda po posebnim propisima– iznosi 177.703,20 eura, porast prihoda u iznosu od 62.124,34 eura u odnosu na prošlu godinu 53,8%, a koja su povećana u ovom razdoblju zbog postepenog povećanja prihoda od strane HZZO-a, zbog velikog pritiska nastalog zbog povećanja plaća djelatnicima Zavoda donošenjem Uredbe o nazivima radnih mjesta, uvjetima za raspored i koeficijentima za obračun plaće u javnim službama koja je povećala plaće od ožujka 2024. godine.

**Prihodi od prodaje proizvoda i roba te pruženih usluga i prihodi od donacija** iznose 1.379.442,79 eura, povećanje 4,6%. Prihodi na ovoj stavci obuhvaćaju prihode iz obavljanja redovne djelatnosti Zavoda, a to su: obavljene mikrobiološke usluge, obavljene usluge ispitivanja zdravstvene ispravnosti namirnica, vode za piće i predmeta opće uporabe, obavljene usluge organiziranja tečajeva higijenskog minimuma, sanitarne iskaznice i pregledi.

**Prihodi iz nadležnog proračuna i od HZZO-a na temelju ugovornih obveza** iznose 2.084.283,12 eura, povećanje 15%.

Prihodi iz nadležnog proračuna za financiranje redovne djelatnostiiznose 367.515,00 eura, povećanje 5.549,8%, dok su u 2023.godini prihodi iznosili 5.309 eura (pomoć za provođenje programa prevencije ovisnosti). Prihodi iz nadležnog proračuna se sastoje od prihoda – pomoći sredstava za poslovanje u iznosu od 209.600 eura i sredstava iz decentraliziranih funkcija za 2024.godinu u iznosu od 152.624,37 eura, za financiranje usluga tekućeg održavanja i ulaganja u dugotrajnu imovinu (nabava opreme i jednog automobila), te iznos od 5.290,63 eura pomoć za provođenje programa prevencije ovisnosti.

Prihodi od HZZO-a na temelju ugovornih obveza iznose 1.716.768,12 eura, povećanje 4,8% u odnosu na prošlu godinu. Povećanje od 4,8% se odnosi na povećanje glavarina za ugovorene timove i povećanje cijena postupaka iz osnove osnovnog osiguranja.

**Kazne, upravne mjere i ostali prihodi** iznose 85.203,78 eura, povećanje 940,8%. Do povećanja prihoda dolazi zbog povrata ostatka duga od pravomoćne sudske presude (naplaćena glavnice iznosa i iznos zateznih kamata) od strane djelatnika Zavoda u iznosu od 83.017,13 eura.

1. **RASHODI POSLOVANJA**

Rashodi poslovanja u razdoblju od siječnja do prosinca 2024.godine iznose **4.300.289,10 eura** , povećanje od 27,4% u odnosu na prošlogodišnje razdoblje.

**Rashodi za zaposlene**  iznose 2.867.324,28 eura, povećanje od 705.765,10 eura, tj. 32,7% u odnosu na prošlogodišnje razdoblje kad su rashodi za zaposlene iznosili 2.161.559,18 eura., a čine ih:

**Plaće** iznosi 2.346.373,72 eura, povećanje od 33,6%, a uključuju:

Plaće za redovan rad u iznosu od 2.093.806,46 eura, povećanje 45,3%

Plaće za prekovremeni rad u iznosu od 223.824,76 eura, povećanje 52,5%

Plaće za posebne uvjete rada u iznosu od 28.742,50 eura, smanjenje 81,9%

Ostali rashodi za zaposlene (jubilarne nagrade, regres, pomoć za bolovanje preko 90 dana i smrtni slučaj, otpremnine) u iznosu od 138.579,79 eura, povećanje 19,7%

doprinosi na plaće u iznosu od 382.370,77 eura, povećanje 32,3%

Na veliko povećanje iznosa potrebnog za plaće je utjecalo donošenje Uredbe o nazivima radnih mjesta, uvjetima za raspored i koeficijentima za obračun plaće u javnim službama„Nar. nov.“ br. 22/24 (26.2.2024.), koja je stupila na snagu za isplatu plaće od ožujka 2024.godine. Ovom Uredbom propisuju se nazivi radnih mjesta u javnim službama, klasifikacija radnih mjesta u pripadajući platni razred, koeficijenti za obračun plaće i stručni uvjeti koji moraju biti ispunjeni prilikom zapošljavanja na propisana radna mjesta.

**Materijalni rashodi**  iznose 1.421.421,82 eura, povećanje 20,4% u odnosu na prošlogodišnje u istom izvještajnom razdoblju kad su iznosili 1.180.205,78 eura, a uključuju:

**Naknade troškova zaposlenima**  u iznosu od 63.925,52 eura – povećanje su za 9,9%, a odnose se na:

Troškove službenih putovanja iznose 8.808,71 eura, na istoj razini kao i 2023.godine,

Naknada za prijevoz, rad na terenu i naknada za odvojeni život – iznosi 48.447,64 eura, povećanje od 23,6%, povećanje nastaje zbog povećanja troškova isplate naknade za odvojeni život, jer su u 2023. godini bile 2 specijalizantice medicine, a u 2024.godini su 3 specijalizantice medicine na školovanju

Stručno usavršavanje zaposlenika iznosi 6.669,17 eura, smanjenje od 34,2%

**Rashodi za materijal i energiju**  u iznosu od 980.626,12 eura – povećanje 42,7% u odnosu na prošlogodišnje u istom izvještajnom razdoblju, a uključuju:

Uredski materijal – iznosi 33.571,53 eura, smanjenje 17,9%

Materijal i sirovine – iznosi 851.990,73 eura, povećanje 55,5%, koje nastaje najvećim dijelom zbog porasta cijene materijala za potrebe redovnog poslovanja Zavoda

Energija – iznosi 89.207,60 eura, smanjenje 1,1%, na skoro isto razini kao i prošle godine

Sitni inventar i auto gume - iznosi 5.790,26 eura, povećanje od 39,4% zbog potreba redovnog poslovanja (nabava sitnog inventara i zamjena auto guma)

**Rashode za usluge** u iznosu od 339.208,34 eura – manji su za 16% u odnosu na prošlogodišnje na što je utjecalo smanjenje troškova telefona, pošte i prijevoza, te smanjenje troškova vezanih za usluge tekućeg i investicijskog održavanja opreme i objekata Zavoda

**Ostali nespomenuti rashodi poslovanja**  u iznosu od 37.661,84 eura, povećanje 21,2% u odnosu na prošlogodišnje razdoblje, dok su 2023.godini iznosili 31.079,28 eura, a odnosi se na:

Troškove naknada za rad predstavničkih i izvršnih tijela, povjerenstava i slično koji iznose 10.028,42 eura, rast od 29,9%, zbog odluke o povećanju broja članova koji čine upravno vijeće, premije osiguranja (porast 4,3%)

Premije osiguranja iznose 11.386,44, povećanje od 4,3% u odnosu na prošlu godinu zbora rasta cijene troškova premije osiguranja

Reprezentacija iznosi 2.303,53 eura, dok je u 2023.godini iznosila 1.148,03 eura, a povećanje nastaje jer je Zavod bio domaćin 29.susreta Jadranskih zavoda i Upravnih odjela u županiji

Članarine i norme iznose 1.395,80 eura, smanjenje 14,7%

Pristojbe i naknade iznose 5.968,72 eura, povećanje 70,7% zbog povećanja naknade za zapošljavanje osoba s invaliditetom (zakonski određena kvota)

**Financijski rashodi**  iznose 6.851,50 eura, povećanje 16%, a odnose se na bankarske usluge i usluge platnog prometa, povećanje nastaje zbog troškova zateznih kamata

**Ostali rashodi**

Zavod je u ovom izvještajnom razdoblju ostvario navedene rashode u iznosu od 4.691,50 eura smanjenje od 82,4% u odnosu na prošlogodišnje razdoblje, a odnosi se na isplatu partnerskoj udruzi za provođenje projekta prevencije ovisnosti "NEovisnost" koje provodi Zavod – Odjel za zaštitu mentalnog zdravlja, prevenciju i izvanbolničko liječenje ovisnosti u suradnji s partnerskom udrugom.

**3.) RASHODI ZA NABAVU NEFINANCIJSKE IMOVINE** iznose76.425,28 eura, smanjenje 86,3% u odnosu na prošlogodišnje razdoblje.

U ovom izvještajnom razdoblju Zavod je ulagao u nabavu računalne opreme i opreme za laboratorije u iznosu od 27.104,26 eura, ulaganje u obnovu voznog parka Zavoda (kupnja 1 novog automobila) u iznosu od 26.321,02 eura, te ulaganje računalni programe u iznosu od 23.000 eura (nadogradnja informatičkog programa Argosy mibis).

Do nastalog manjka iz tekućeg razdoblja u iznosu od 498.982,25 eura najvećim dijelom dolazi zbog povećanja rashoda za plaće u iznosu od 705.765,10 eura, 32,7%, a prihodi od HZZO-a su povećani u iznosu od 140.395,78 eura i interventna sredstva, tj.pomoć iz nadležnog proračuna, tj. Županije iznose 209.600 eura, što zajedno iznosi 349.995,78 eura, te je vidljivo da razlika potrebna za isplatu plaće čini nastali manjak tekućeg razdoblja.

**POSEBANI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA PRORAČUNSKOG I IZVANPRPRAČUNSKOG KORISNIKA ZA 2024. GODINU**

**Posebni izvještaji u polugodišnjem izvještaju o izvršenju proračuna:**

* **Zavod se nije zaduživao na domaćem i stranom tržištu novca i kapitala,**

**te nema navedenog izvještaja**

* **Zavod nije koristio proračunske zalihe,**

**te nema navedenog izvještaja**

* **Zavod se nema jamstva i plaćanja po protestiranim jamstvima,**

**te nema navedenog izvještaja**

KLASA: 400-04/25-01/5

URBROJ: 2182-26-07-01-25-1

Šibenik, 19.ožujka 2025.

 V.D.RAVNATELJICA:

 Diana Dulibić, dipl.iur.